CELEX: 32021R1475
Language: el
Date: 2021-09-14 00:00:00
Title: Εκτελεστικός κανονισμός (ΕΕ) 2021/1475 της Επιτροπής της 14ης Σεπτεμβρίου 2021 για την επέκταση του οριστικού δασμού αντιντάμπινγκ που επιβλήθηκε με τον εκτελεστικό κανονισμό (ΕΕ) 2019/915 στις εισαγωγές ορισμένων ειδών αλουμινόχαρτου σε ρολά καταγωγής Λαϊκής Δημοκρατίας της Κίνας στις εισαγωγές ορισμένων ειδών αλουμινόχαρτου σε ρολά που αποστέλλονται από την Ταϊλάνδη, είτε δηλώνονται ως καταγωγής Ταϊλάνδης είτε όχι

15.9.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 325/24
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2021/1475 ΤΗΣ ΕΠΙΤΡΟΠΗΣ
         της 14ης Σεπτεμβρίου 2021
         για την επέκταση του οριστικού δασμού αντιντάμπινγκ που επιβλήθηκε με τον εκτελεστικό κανονισμό (ΕΕ) 2019/915 στις εισαγωγές ορισμένων ειδών αλουμινόχαρτου σε ρολά καταγωγής Λαϊκής Δημοκρατίας της Κίνας στις εισαγωγές ορισμένων ειδών αλουμινόχαρτου σε ρολά που αποστέλλονται από την Ταϊλάνδη, είτε δηλώνονται ως καταγωγής Ταϊλάνδης είτε όχι
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2016/1036 του Ευρωπαϊκού Κοινοβουλίου και του Συμβουλίου, της 8ης Ιουνίου 2016, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Ένωσης (1) (στο εξής: βασικός κανονισμός), και ιδίως το άρθρο 13,
         Εκτιμώντας τα ακόλουθα:
         1.   ΔΙΑΔΙΚΑΣΙΑ
         
         1.1.   Προηγούμενες έρευνες και ισχύοντα μέτρα
         
         
                     (1)
                  
                  
                     Τον Μάρτιο του 2013, με τον εκτελεστικό κανονισμό (ΕΕ) αριθ. 217/2013 (2), το Συμβούλιο επέβαλε οριστικό δασμό αντιντάμπινγκ στις εισαγωγές ορισμένων ειδών αλουμινόχαρτου σε ρολά (στο εξής: μικρά ρολά) καταγωγής Λαϊκής Δημοκρατίας της Κίνας (στο εξής: ΛΔΚ) μετά από έρευνα αντιντάμπινγκ (στο εξής: αρχική έρευνα). Τα μέτρα έχουν τη μορφή δασμού κατ’ αξία, κυμαινόμενου μεταξύ 14,2 % και 35,6 %.
                  
               
                     (2)
                  
                  
                     Τον Ιούνιο του 2019, με τον εκτελεστικό κανονισμό (ΕΕ) 2019/915 (3), η Ευρωπαϊκή Επιτροπή (στο εξής: Επιτροπή) διατήρησε σε ισχύ τα οριστικά μέτρα (στο εξής: ισχύοντα μέτρα) κατόπιν επανεξέτασης ενόψει της λήξης ισχύος των μέτρων σύμφωνα με το άρθρο 11 παράγραφος 2 του βασικού κανονισμού (στο εξής: έρευνα για την επανεξέταση).
                  
               1.2.   Αίτηση
         
         
                     (3)
                  
                  
                     Η Επιτροπή έλαβε αίτηση, σύμφωνα με το άρθρο 13 παράγραφος 3 και το άρθρο 14 παράγραφος 5 του βασικού κανονισμού, να διερευνήσει την ενδεχόμενη καταστρατήγηση των μέτρων αντιντάμπινγκ που έχουν επιβληθεί στις εισαγωγές ορισμένων ειδών αλουμινόχαρτου σε ρολά, καταγωγής ΛΔΚ, μέσω εισαγωγών που αποστέλλονται από την Ταϊλάνδη, είτε δηλώνονται ως καταγωγής Ταϊλάνδης είτε όχι, και να επιβάλει την καταγραφή των εν λόγω εισαγωγών.
                  
               
                     (4)
                  
                  
                     Η αίτηση υποβλήθηκε στις 9 Νοεμβρίου 2020. Ο αιτών ζήτησε να παραμείνει ανώνυμος τόσο στο στάδιο της αίτησης όσο και κατά τη διάρκεια της έρευνας. Ο αιτών τεκμηρίωσε δεόντως τα αιτήματά του, τα οποία έγιναν δεκτά από την Επιτροπή καθώς η τελευταία έκρινε ότι συνέτρεχαν επαρκείς λόγοι για την τήρηση του απορρήτου της ταυτότητάς του.
                  
               
                     (5)
                  
                  
                     Η αίτηση περιείχε επαρκή αποδεικτικά στοιχεία για μεταβολή του τρόπου διεξαγωγής των εμπορικών συναλλαγών όσον αφορά τις εξαγωγές από τη Λαϊκή Δημοκρατία της Κίνας και την Ταϊλάνδη προς την Ένωση η οποία επήλθε μετά την επιβολή των μέτρων για τα μικρά ρολά. Η μεταβολή αυτή φαινόταν να οφείλεται στην αποστολή μικρών ρολών στην Ένωση μέσω της Ταϊλάνδης μετά από υποβολή των προϊόντων σε εργασίες συναρμολόγησης στην Ταϊλάνδη. Η αίτηση περιλάμβανε επίσης επαρκή αποδεικτικά στοιχεία σύμφωνα με τα οποία οι εν λόγω εργασίες συναρμολόγησης αποτελούσαν καταστρατήγηση, καθώς τα κινεζικά μέρη αντιπροσώπευαν περισσότερο από το 60 % της συνολικής αξίας των μερών του συναρμολογημένου προϊόντος, ενώ η προστιθέμενη αξία κατά τις εργασίες συναρμολόγησης ήταν μικρότερη από το 25 % του κόστους κατασκευής.
                  
               
                     (6)
                  
                  
                     Επιπλέον, η αίτηση περιείχε επαρκή αποδεικτικά στοιχεία σύμφωνα με τα οποία η πρακτική που περιγράφεται ανωτέρω υπονόμευε τα επανορθωτικά αποτελέσματα των ισχυόντων μέτρων αντιντάμπινγκ όσον αφορά τις ποσότητες και τις τιμές. Επιπροσθέτως, υπήρχαν επαρκή αποδεικτικά στοιχεία σύμφωνα με τα οποία οι τιμές των μικρών ρολών που αποστέλλονταν από την Ταϊλάνδη αποτελούσαν αντικείμενο ντάμπινγκ σε σχέση με την κανονική αξία που είχε ήδη προσδιοριστεί για τα μικρά ρολά.
                  
               1.3.   Υπό εξέταση προϊόν και υπό έρευνα προϊόν
         
         
                     (7)
                  
                  
                     Το υπό εξέταση προϊόν είναι το αλουμινόχαρτο πάχους τουλάχιστον 0,007 mm αλλά μικρότερου από 0,021 mm, χωρίς υπόθεμα, που δεν έχει υποστεί άλλη επεξεργασία πλην της απλής έλασης, έστω και ανάγλυφο, σε ρολά χαμηλού βάρους που δεν υπερβαίνει τα 10 kg, το οποίο, κατά την ημερομηνία έναρξης ισχύος του εκτελεστικού κανονισμού (ΕΕ) 2019/915 της Επιτροπής, υπαγόταν στους κωδικούς ΣΟ ex 7607 11 11 και ex 7607 19 10 (κωδικοί TARIC 7607111110 και 7607191010), καταγωγής ΛΔΚ (στο εξής: υπό εξέταση προϊόν). Αυτό είναι το προϊόν στο οποίο εφαρμόζονται τα μέτρα που ισχύουν σήμερα.
                  
               
                     (8)
                  
                  
                     Το υπό έρευνα προϊόν είναι το ίδιο με το προϊόν που αναφέρεται στην προηγούμενη αιτιολογική σκέψη, και υπάγεται επί του παρόντος στους κωδικούς ΣΟ ex 7607 11 11 και ex 7607 19 10, αλλά αποστέλλεται από την Ταϊλάνδη, είτε δηλώνεται ως καταγωγής Ταϊλάνδης είτε όχι (κωδικοί TARIC 7607111111 και 7607191011) (στο εξής: υπό έρευνα προϊόν).
                  
               
                     (9)
                  
                  
                     Η έρευνα κατέδειξε ότι τα μικρά ρολά που εξάγονται από τη ΛΔΚ στην Ένωση και εκείνα που αποστέλλονται από την Ταϊλάνδη παρουσιάζουν τα ίδια βασικά φυσικά και χημικά χαρακτηριστικά και έχουν τις ίδιες χρήσεις και, επομένως, πρέπει να θεωρούνται ομοειδή προϊόντα κατά την έννοια του άρθρου 1 παράγραφος 4 του βασικού κανονισμού.
                  
               1.4.   Έναρξη έρευνας
         
         
                     (10)
                  
                  
                     Η Επιτροπή, αφού αποφάσισε, έχοντας πρώτα ενημερώσει τα κράτη μέλη, ότι υπήρχαν επαρκή αποδεικτικά στοιχεία που δικαιολογούσαν την έναρξη έρευνας σύμφωνα με το άρθρο 13 παράγραφος 3 του βασικού κανονισμού, κίνησε έρευνα και επέβαλε την καταγραφή των εισαγωγών μικρών ρολών που αποστέλλονται από την Ταϊλάνδη, είτε δηλώνονται ως καταγωγής Ταϊλάνδης είτε όχι, με τον εκτελεστικό κανονισμό (ΕΕ) 2020/2161 της Επιτροπής, της 21ης Δεκεμβρίου 2020 (4) (στο εξής: κανονισμός έναρξης έρευνας).
                  
               1.5.   Περίοδος έρευνας και περίοδος αναφοράς
         
         
                     (11)
                  
                  
                     Η έρευνα κάλυψε την περίοδο από την 1η Ιανουαρίου 2016 έως τις 30 Ιουνίου 2020 (στο εξής: περίοδος έρευνας ή ΠΕ). Για την ΠΕ συλλέχθηκαν στοιχεία προκειμένου να εξεταστεί, μεταξύ άλλων, η εικαζόμενη μεταβολή του τρόπου διεξαγωγής των εμπορικών συναλλαγών μετά την επιβολή των μέτρων στο υπό εξέταση προϊόν, καθώς και η ύπαρξη μιας πρακτικής, διαδικασίας ή εργασίας για την οποία δεν υπήρχε ικανός αποχρών λόγος ή άλλη οικονομική αιτιολόγηση, πλην της επιβολής του δασμού. Συλλέχθηκαν αναλυτικότερα στοιχεία για την περίοδο από την 1η Ιουλίου 2019 έως τις 30 Ιουνίου 2020 (στο εξής: περίοδος αναφοράς ή ΠΑ), ώστε να εξεταστεί αν οι εισαγωγές υπονόμευαν τα επανορθωτικά αποτελέσματα των ισχυόντων μέτρων ως προς τις τιμές και/ή τις ποσότητες, καθώς και αν υπήρξε ντάμπινγκ.
                  
               1.6.   Έρευνα
         
         
                     (12)
                  
                  
                     Η Επιτροπή ενημέρωσε επίσημα για την έναρξη της έρευνας τις αρχές της ΛΔΚ και της Ταϊλάνδης, τους παραγωγούς-εξαγωγείς αυτών των χωρών, τους ενωσιακούς εισαγωγείς που ήταν γνωστό ότι ενδιαφέρονταν για το θέμα, καθώς και τον κλάδο παραγωγής της Ένωσης. Διατέθηκαν ερωτηματολόγια και/ή έντυπα απαλλαγής στους παραγωγούς-εξαγωγείς της Ταϊλάνδης και της ΛΔΚ και στους εισαγωγείς στην Ένωση που ήταν γνωστοί στην Επιτροπή ή που αναγγέλθηκαν εντός των προθεσμιών που προβλέπονται στο άρθρο 3 του κανονισμού έναρξης έρευνας.
                  
               
                     (13)
                  
                  
                     Τα ενδιαφερόμενα μέρη είχαν τη δυνατότητα να γνωστοποιήσουν γραπτώς τις απόψεις τους και να ζητήσουν να γίνουν δεκτά σε ακρόαση εντός της προθεσμίας που καθοριζόταν στον κανονισμό έναρξης έρευνας. Όλα τα μέρη ενημερώθηκαν ότι η μη υποβολή όλων των σχετικών πληροφοριών ή η υποβολή ελλιπών, ψευδών ή παραπλανητικών πληροφοριών ενδέχεται να οδηγήσει στην εφαρμογή του άρθρου 18 του βασικού κανονισμού και στη συναγωγή συμπερασμάτων με βάση τα διαθέσιμα πραγματικά στοιχεία.
                  
               
                     (14)
                  
                  
                     Δύο ενωσιακοί παραγωγοί παρουσιάστηκαν ως ενδιαφερόμενα μέρη, ενώ δεν παραλήφθηκαν απαντήσεις στα ερωτηματολόγια/έντυπα απαλλαγής από ενδιαφερομένους στην Ταϊλάνδη, τη ΛΔΚ ή άλλη χώρα.
                  
               2.   ΑΠΟΤΕΛΕΣΜΑΤΑ ΤΗΣ ΕΡΕΥΝΑΣ
         
         2.1.   Γενικές παρατηρήσεις
         
         
                     (15)
                  
                  
                     Σύμφωνα με το άρθρο 13 παράγραφος 1 του βασικού κανονισμού, για να αξιολογηθεί η πιθανή καταστρατήγηση πρέπει να αναλυθούν διαδοχικά τα ακόλουθα στοιχεία:
                     
                                 —
                              
                              
                                 κατά πόσον υπήρξε μεταβολή του τρόπου διεξαγωγής των εμπορικών συναλλαγών μεταξύ της ΛΔΚ, της Ταϊλάνδης και της Ένωσης,
                              
                           
                                 —
                              
                              
                                 αν η μεταβολή αυτή οφειλόταν σε πρακτική, διαδικασία ή εργασία για την οποία δεν υπήρχε ικανός αποχρών λόγος ή άλλη οικονομική αιτιολόγηση, εκτός από την επιβολή των ισχυόντων μέτρων αντιντάμπινγκ,
                              
                           
                                 —
                              
                              
                                 αν υπάρχουν αποδεικτικά στοιχεία για ζημία ή στοιχεία από τα οποία να προκύπτει ότι οι επανορθωτικές συνέπειες των ισχυόντων μέτρων αντιντάμπινγκ υπονομεύονταν όσον αφορά τις τιμές και/ή τις ποσότητες του υπό έρευνα προϊόντος, και
                              
                           
                                 —
                              
                              
                                 αν υπάρχουν αποδεικτικά στοιχεία ως προς την ύπαρξη ντάμπινγκ σε σχέση με την κανονική αξία που έχει ήδη προσδιοριστεί για το υπό εξέταση προϊόν.
                              
                           
               
                     (16)
                  
                  
                     Στο πλαίσιο της παρούσας έρευνας, δεδομένου ότι τα αποδεικτικά στοιχεία που υπέβαλαν οι αιτούντες στην αίτηση έδειξαν ότι πραγματοποιήθηκαν εργασίες συναρμολόγησης στην Ταϊλάνδη, η Επιτροπή ανέλυσε ειδικότερα κατά πόσον πληρούνται τα κριτήρια που καθορίζονται στο άρθρο 13 παράγραφος 2 του βασικού κανονισμού, και ιδίως:
                     
                                 —
                              
                              
                                 κατά πόσον οι εργασίες συναρμολόγησης άρχισαν ή αυξήθηκαν σημαντικά από την έναρξη της έρευνας αντιντάμπινγκ ή αμέσως πριν από αυτήν, και αν τα χρησιμοποιούμενα μέρη προέρχονται από τη χώρα που υπόκειται στα μέτρα, και
                              
                           
                                 —
                              
                              
                                 αν τα μέρη αντιπροσωπεύουν ποσοστό 60 % τουλάχιστον της συνολικής αξίας των μερών του συναρμολογημένου προϊόντος και αν η προστιθέμενη αξία των μερών που χρησιμοποιούνται κατά τη διάρκεια της διαδικασίας συναρμολόγησης ή συμπλήρωσης υπερβαίνει το 25 % του κόστους κατασκευής.
                              
                           
               2.2.   Επίπεδο συνεργασίας
         
         
                     (17)
                  
                  
                     Πριν από την έναρξη της έρευνας, η κυβέρνηση της Ταϊλάνδης διαβίβασε τα ονόματα και τις διευθύνσεις παραγωγών αλουμινόχαρτου οικιακής χρήσης στην Ταϊλάνδη. Όπως προαναφέρθηκε στην αιτιολογική σκέψη (14) ανωτέρω, κανείς εξ αυτών, και κανένας άλλος Ταϊλανδός παραγωγός/εξαγωγέας, δεν παρουσιάστηκε ούτε υπέβαλε αίτηση απαλλαγής.
                  
               
                     (18)
                  
                  
                     Με ρηματική διακοίνωση της 11ης Φεβρουαρίου 2021, λόγω της απροθυμίας των εξαγωγέων/παραγωγών στην Ταϊλάνδη να συνεργαστούν, η Επιτροπή ενημέρωσε την κυβέρνηση της Ταϊλάνδης για την πρόθεσή της να βασίσει τα συμπεράσματά της σχετικά με την ύπαρξη πρακτικών καταστρατήγησης στα διαθέσιμα πραγματικά στοιχεία σύμφωνα με το άρθρο 18 του βασικού κανονισμού. Η Επιτροπή επισήμανε επίσης ότι τα πορίσματα που βασίζονται στα διαθέσιμα πραγματικά στοιχεία μπορεί να είναι λιγότερο ευνοϊκά για το οικείο μέρος και κάλεσε την κυβέρνηση της Ταϊλάνδης να υποβάλει παρατηρήσεις.
                  
               
                     (19)
                  
                  
                     Η κυβέρνηση της Ταϊλάνδης απάντησε στην Επιτροπή ότι, εξ όσων γνώριζε, η Dingheng New Materials Co., Ltd. είχε την πρόθεση να συνεργαστεί και ότι, σε περίπτωση άρνησης συνεργασίας των παραγωγών-εξαγωγέων της Ταϊλάνδης, η Επιτροπή μπορεί να χρησιμοποιήσει τα διαθέσιμα πραγματικά στοιχεία για τα συμπεράσματα σχετικά με πρακτικές καταστρατήγησης των παραγωγών-εξαγωγέων στην Ταϊλάνδη.
                  
               
                     (20)
                  
                  
                     Η Επιτροπή επισήμανε ότι η εταιρεία που ανέφερε η κυβέρνηση της Ταϊλάνδης δεν συνεργάστηκε στην παρούσα έρευνα, αλλά στην παράλληλη έρευνα για καταστρατήγηση με αντικείμενο τις εισαγωγές αλουμινόχαρτου σε ρολά μεγάλου μεγέθους (jumbo rolls) (5). Στο πλαίσιο της παρούσας έρευνας, δεν προσήλθαν Ταϊλανδοί παραγωγοί του υπό έρευνα προϊόντος.
                  
               
                     (21)
                  
                  
                     Ως εκ τούτου, σύμφωνα με το άρθρο 18 παράγραφος 1 του βασικού κανονισμού, τα συμπεράσματα σχετικά με την ύπαρξη πρακτικών καταστρατήγησης που παρουσιάζονται κατωτέρω βασίστηκαν στα διαθέσιμα πραγματικά στοιχεία. Συγκεκριμένα, η Επιτροπή βασίστηκε στις πληροφορίες που περιλαμβάνονταν στην αίτηση, σε συνδυασμό με άλλες πηγές πληροφοριών όπως οι στατιστικές εμπορίου για τις εισαγωγές και τις εξαγωγές [π.χ. από τη Eurostat και τον Παγκόσμιο Άτλαντα του Εμπορίου (στο εξής: GTA)], καθώς και σε δημόσια διαθέσιμα στοιχεία.
                  
               2.3.   Μεταβολή του τρόπου διεξαγωγής των εμπορικών συναλλαγών
         
         
                     (22)
                  
                  
                     Ο πίνακας 1 κατωτέρω παρουσιάζει την εξέλιξη των εισαγωγών από τη ΛΔΚ και την Ταϊλάνδη κατά την περίοδο έρευνας (6).
                     
                        Πίνακας 1
                     
                     
                        Εισαγωγές μικρών ρολών κατά την περίοδο έρευνας (σε τόνους)
                     
                     
                                  
                              
                              
                                 2016
                              
                              
                                 2017
                              
                              
                                 2018
                              
                              
                                 2019
                              
                              
                                 ΠΑ
                              
                           
                                 ΛΔΚ
                              
                              
                                 299
                              
                              
                                 471
                              
                              
                                 308
                              
                              
                                 596
                              
                              
                                 414
                              
                           
                                 
                                    δείκτης (βάση = 2016)
                                 
                              
                              
                                 
                                    100
                                 
                              
                              
                                 
                                    157
                                 
                              
                              
                                 
                                    103
                                 
                              
                              
                                 
                                    199
                                 
                              
                              
                                 
                                    139
                                 
                              
                           
                                 Μερίδιο συνολικών εισαγωγών
                              
                              
                                 8 %
                              
                              
                                 10 %
                              
                              
                                 6 %
                              
                              
                                 7 %
                              
                              
                                 5 %
                              
                           
                                 Ταϊλάνδη
                              
                              
                                 70
                              
                              
                                 654
                              
                              
                                 814
                              
                              
                                 1 088 
                              
                              
                                 1 069 
                              
                           
                                 
                                    δείκτης (βάση = 2016)
                                 
                              
                              
                                 
                                    100
                                 
                              
                              
                                 
                                    934
                                 
                              
                              
                                 
                                    1 163 
                                 
                              
                              
                                 
                                    1 555 
                                 
                              
                              
                                 
                                    1 527 
                                 
                              
                           
                                 Μερίδιο συνολικών εισαγωγών
                              
                              
                                 2 %
                              
                              
                                 13 %
                              
                              
                                 17 %
                              
                              
                                 12 %
                              
                              
                                 14 %
                              
                           
                                 Σύνολο εισαγωγών
                              
                              
                                 3 904 
                              
                              
                                 4 891 
                              
                              
                                 4 914 
                              
                              
                                 8 838 
                              
                              
                                 7 751 
                              
                           
                                 
                                    Πηγή: Eurostat.
                              
                           
               
                     (23)
                  
                  
                     Μεταξύ του 2016 και του τέλους της περιόδου αναφοράς καταγράφηκε μεγάλη αύξηση στις εισαγωγές από την Ταϊλάνδη, που από 70 τόνους ανήλθαν σε 1 069 τόνους. Ταυτόχρονα, το μερίδιό της Ταϊλάνδης επί του συνόλου των εισαγωγών αυξήθηκε από 2 % σε 14 %. Οι εισαγωγές από τη ΛΔΚ σημείωσαν επίσης αύξηση αλλά με πολύ μικρότερο ρυθμό, από 299 σε 414 τόνους. Ωστόσο, το μερίδιο της Κίνας επί του συνόλου των εξαγωγών συρρικνώθηκε από 8 % σε 5 %, ή από το τετραπλάσιο του ύψους εισαγωγών από την Ταϊλάνδη μόλις στο ένα τρίτο περίπου. Επιπροσθέτως, οι όγκοι των εισαγωγών από τη ΛΔΚ παραμένουν ακόμη σε επίπεδα κάτω των 610 τόνων του 2013, χρόνο διενέργειας της αρχικής έρευνας.
                  
               
                     (24)
                  
                  
                     Ο πίνακας 2 παρουσιάζει την εξέλιξη των εξαγωγών πρώτων υλών που χρειάζονται για την παραγωγή μικρών ρολών από τη ΛΔΚ στην Ταϊλάνδη κατά την περίοδο έρευνας.
                     
                        Πίνακας 2
                     
                     
                        Εξαγωγές πρώτων υλών από τη ΛΔΚ στην Ταϊλάνδη κατά την περίοδο έρευνας
                         (7)
                        (σε τόνους)
                     
                     
                                  
                              
                              
                                 2016
                              
                              
                                 2017
                              
                              
                                 2018
                              
                              
                                 2019
                              
                              
                                 ΠΑ
                              
                           
                                 Φύλλα αλουμινίου (σε τόνους)
                              
                              
                                 50 111 
                              
                              
                                 52 950 
                              
                              
                                 62 799 
                              
                              
                                 68 755 
                              
                              
                                 71 668 
                              
                           
                                 
                                    δείκτης (βάση = 2016)
                                 
                              
                              
                                 
                                    100
                                 
                              
                              
                                 
                                    106
                                 
                              
                              
                                 
                                    125
                                 
                              
                              
                                 
                                    137
                                 
                              
                              
                                 
                                    143
                                 
                              
                           
                                 Ρολά μεγάλου μεγέθους (σε τόνους)
                              
                              
                                 31 931 
                              
                              
                                 37 697 
                              
                              
                                 49 686 
                              
                              
                                 63 988 
                              
                              
                                 69 248 
                              
                           
                                 
                                    Δείκτης (βάση = 2016)
                                 
                              
                              
                                 
                                    100
                                 
                              
                              
                                 
                                    118
                                 
                              
                              
                                 
                                    156
                                 
                              
                              
                                 
                                    200
                                 
                              
                              
                                 
                                    217
                                 
                              
                           
                                 Σύνολο πρώτων υλών (σε τόνους)
                              
                              
                                 82 042 
                              
                              
                                 90 647 
                              
                              
                                 112 485 
                              
                              
                                 132 743 
                              
                              
                                 140 916 
                              
                           
                                 
                                    δείκτης (βάση = 2016)
                                 
                              
                              
                                 100
                              
                              
                                 110
                              
                              
                                 137
                              
                              
                                 162
                              
                              
                                 172
                              
                           
                                 
                                    Πηγή: Παγκόσμιος Άτλας του Εμπορίου (Global Trade Atlas).
                              
                           
               
                     (25)
                  
                  
                     Η κύρια πρώτη ύλη για την παραγωγή αλουμινόχαρτου οικιακής χρήσης είναι το πρωτογενές αλουμίνιο. Το πρωτογενές αλουμίνιο υποβάλλεται ακολούθως σε επεξεργασία για την παραγωγή φύλλων αλουμινίου, τα οποία με τη σειρά τους υποβάλλονται σε περαιτέρω κατεργασία για την παραγωγή αλουμινόχαρτου οικιακής χρήσης σε ρολά βάρους άνω των 10 χιλιόγραμμων (στο εξής: ρολά μεγάλου μεγέθους) και/ή μικρών ρολών (βάρους έως 10 χιλιόγραμμα). Τα στοιχεία που έχει στη διάθεσή της η Επιτροπή από την αίτηση δείχνουν ότι η παραγωγή μικρών ρολών που εξάγονται από την Ταϊλάνδη στην ΕΕ πραγματοποιείται κυρίως από τις ενδιάμεσες πρώτες ύλες, δηλαδή φύλλα αλουμινίου ή ρολά μεγάλου μεγέθους.
                  
               
                     (26)
                  
                  
                     Ο πίνακας 2 δείχνει ότι από το 2016 έως σήμερα καταγράφεται συνεχής αύξηση στις εξαγωγές αυτών των πρώτων υλών από την Κίνα στην Ταϊλάνδη. Η Επιτροπή επισήμανε, ωστόσο, ότι οι δύο συγκεκριμένες πρώτες ύλες δεν χρησιμοποιούνται αποκλειστικά για την παραγωγή μικρών ρολών στην Ταϊλάνδη. Τα φύλλα αλουμινίου, π.χ., χρησιμοποιούνται επίσης για την παραγωγή ρολών μεγάλου μεγέθους στην Ταϊλάνδη. Στη συνέχεια, τα εν λόγω ρολά μεγάλου μεγέθους είτε πωλούνται στην εγχώρια αγορά της Ταϊλάνδης είτε εξάγονται σε τρίτες χώρες, μεταξύ αυτών στην ΕΕ. Επίσης, τα φύλλα αλουμινίου χρησιμοποιούνται ως πρώτη ύλη σε διάφορες άλλες βιομηχανίες, όπως οι συσκευασίες ή οι μονώσεις. Επομένως, μόνον ένα μέρος αυτών των εισαγωγών φύλλων αλουμινίου χρησιμοποιείται πράγματι στη διαδικασία παραγωγής μικρών ρολών.
                  
               
                     (27)
                  
                  
                     Επιπροσθέτως, στα στοιχεία του πίνακα 2 για τα ρολά μεγάλου μεγέθους περιλαμβάνονται επίσης τα ρολά φύλλου αλουμινίου μεταποίησης μεγάλου μεγέθους, που εμπίπτουν στους ίδιους κωδικούς εμπορεύματος αλλά δεν χρησιμοποιούνται για την παραγωγή αλουμινόχαρτου οικιακής χρήσης. Δεν είναι γνωστό το ποσοστό των ρολών μεγάλου μεγέθους που αντιστοιχούν σε ρολά φύλλου αλουμινίου μεταποίησης μεγάλου μεγέθους, καθώς δεν διατίθενται τόσο αναλυτικά στοιχεία για τις εισαγωγές από την Ταϊλάνδη. Ωστόσο, επειδή δεν υπάρχουν αποδεικτικά στοιχεία περί του αντιθέτου, είναι εύλογο να υποτεθεί ότι η αναλογία της παραγωγής φύλλων αλουμινίου μεταποίησης προς την παραγωγή αλουμινόχαρτου οικιακής χρήσης στην Ταϊλάνδη παρέμεινε σταθερή καθ’ όλη τη διάρκεια της ΠΕ. Αν μη τι άλλο, με βάση την τάση που διαφαίνεται στον πίνακα 1 ανωτέρω, παρατηρείται αύξηση της παραγωγής αλουμινόχαρτου οικιακής χρήσης. Αυτό σημαίνει ότι η αυξητική τάση που παρατηρείται για όλους τους τύπους ρολών μεγάλου μεγέθους ισχύει και για τα ρολά αλουμινόχαρτου οικιακής χρήσης μεγάλου μεγέθους.
                  
               
                     (28)
                  
                  
                     Σε κάθε περίπτωση, το γεγονός ότι καταγράφεται σημαντική αύξηση στους όγκους εισαγωγών πρώτων υλών από τη ΛΔΚ προς την Ταϊλάνδη είναι ενδεικτικό αυξανόμενης ζήτησης για τις εν λόγω πρώτες ύλες στην Ταϊλάνδη. Αυτό μπορεί, τουλάχιστον εν μέρει, να εξηγείται από την αύξηση στην παραγωγή και στις εξαγωγές μικρών ρολών προς και από την Ταϊλάνδη.
                  
               
                     (29)
                  
                  
                     Η αύξηση των εξαγωγών από την Ταϊλάνδη προς την Ένωση, η παράλληλη μείωση των κινεζικών εισαγωγών μικρών ρολών σε σύγκριση με τις αντίστοιχες εισαγωγές από την Ταϊλάνδη, και η αύξηση των κινεζικών εξαγωγών πρώτων υλών προς την Ταϊλάνδη κατά την ίδια περίοδο συνιστούν μεταβολή του τρόπου διεξαγωγής των εμπορικών συναλλαγών μεταξύ της Κίνας, της Ταϊλάνδης και της Ένωσης κατά την έννοια του άρθρου 13 παράγραφος 1 του βασικού κανονισμού.
                  
               2.4.   Μορφή της πρακτικής καταστρατήγησης για την οποία δεν υφίσταται ικανός αποχρών λόγος ή άλλη οικονομική αιτιολόγηση
         
         
                     (30)
                  
                  
                     Το άρθρο 13 παράγραφος 1 του βασικού κανονισμού ορίζει ότι η μεταβολή του τρόπου διεξαγωγής των εμπορικών συναλλαγών απορρέει από μια πρακτική, διαδικασία ή εργασία για την οποία δεν υφίσταται ικανός αποχρών λόγος ή άλλη οικονομική δικαιολογία πλην της επιβολής του δασμού. Η πρακτική, διαδικασία ή εργασία περιλαμβάνει την αποστολή του προϊόντος που υπόκειται στα ισχύοντα μέτρα μέσω τρίτων χωρών και τη συναρμολόγηση μερών/συμπλήρωση σε τρίτη χώρα, σύμφωνα με το άρθρο 13 παράγραφος 2 του βασικού κανονισμού.
                  
               
                     (31)
                  
                  
                     Λόγω της άρνησης συνεργασίας των παραγωγών-εξαγωγέων στην έρευνα, τα συμπεράσματα σχετικά με την ύπαρξη και τη μορφή πρακτικών καταστρατήγησης στην Ταϊλάνδη βασίστηκαν στα διαθέσιμα πραγματικά στοιχεία σύμφωνα με το άρθρο 18 του βασικού κανονισμού όπως εξηγήθηκε στο τμήμα 2.2 ανωτέρω.
                  
               
                     (32)
                  
                  
                     Ο αιτών προσκόμισε στην αίτησή του στοιχεία τα οποία αποδείκνυαν ότι τα μικρά ρολά στην Ταϊλάνδη παράγονται με επανατύλιξη ρολών μεγάλου μεγέθους που προέρχονται απευθείας από τη ΛΔΚ ή εμμέσως από παραγωγούς της Ταϊλάνδης οι οποίοι προμηθεύονται τις πρώτες ύλες για την παραγωγή ρολών μεγάλου μεγέθους από τη ΛΔΚ (8). Ο αιτών απέδειξε ότι:
                     
                                 (1)
                              
                              
                                 Οι παραγωγοί της Ταϊλάνδης δεν διαθέτουν τα μηχανήματα που είναι αναγκαία για την παραγωγή μικρών ρολών από πρωτογενές αλουμίνιο, αλλά μόνο για επανατύλιξη, κοπή, κοπή σε ρολά, ανόπτηση και άλλες εργασίες σχετικά ήσσονος σημασίας σε ρολά μεγάλου μεγέθους. Το γεγονός αυτό επιβεβαιώνεται από τις πληροφορίες που παρέχονται σε ιστότοπους παραγωγών της Ταϊλάνδης. (9)
                                 
                              
                           
                                 (2)
                              
                              
                                 Οι παραγωγοί της Ταϊλάνδης προμηθεύονται τα ρολά μεγάλου μεγέθους είτε απευθείας από τη ΛΔΚ είτε από παραγωγούς ρολών μεγάλου μεγέθους της Ταϊλάνδης που προμηθεύονται τις πρώτες ύλες τους (φύλλα αλουμινίου) από τη ΛΔΚ. Η δεύτερη αυτή πρακτική επιβεβαιώνεται από τα συμπεράσματα της παράλληλης έρευνας της Επιτροπής με αντικείμενο τα ρολά μεγάλου μεγέθους.
                              
                           
                                 (3)
                              
                              
                                 Όλοι οι γνωστοί παραγωγοί-εξαγωγείς μικρών ρολών της Ταϊλάνδης για τους οποίους διαθέτει στοιχεία η Επιτροπή με βάση την αίτηση και δημόσια διαθέσιμες πληροφορίες είναι θυγατρικές κινεζικών εταιρειών που έχουν τη δυνατότητα να παράγουν, και όντως παράγουν, μικρά ρολά στη ΛΔΚ. Περιλαμβάνονται εδώ οι εργασίες συναρμολόγησης που εκτελούνται σήμερα στην Ταϊλάνδη, για τις οποίες προσκομίστηκα στοιχεία από τον αιτούντα.
                              
                           
               
                     (33)
                  
                  
                     Η έρευνα δεν έφερε στο φως στοιχεία που να στοιχειοθετούν την ύπαρξη αποχρώντος λόγου ή άλλης οικονομικής αιτιολόγησης για την εισαγωγή στην Ένωση μικρών ρολών από την Ταϊλάνδη, πλην της αποφυγής καταβολής των ισχυόντων δασμών αντιντάμπινγκ. Στην πραγματικότητα, σύμφωνα με τις πληροφορίες που προσκόμισε ο αιτών, ο ιστότοπος ενός παραγωγού μικρών ρολών της Ταϊλάνδης ανέφερε ρητώς την αποφυγή της καταβολής δασμών αντιντάμπινγκ ως έναν από τους λόγους εγκατάστασης της παραγωγής στην Ταϊλάνδη (10).
                  
               2.5.   Έναρξη ή σημαντική αύξηση των εργασιών
         
         
                     (34)
                  
                  
                     Όσον αφορά τις εργασίες συναρμολόγησης, το άρθρο 13 παράγραφος 2 του βασικού κανονισμού ορίζει ότι οι εργασίες συναρμολόγησης πρέπει να άρχισαν ή αυξήθηκαν σημαντικά από την έναρξη της έρευνας αντιντάμπινγκ ή αμέσως πριν από αυτήν, και ότι τα χρησιμοποιούμενα μέρη πρέπει να προέρχονται από τη χώρα που υπόκειται στα μέτρα.
                  
               
                     (35)
                  
                  
                     Οι εισαγωγές από την Ταϊλάνδη προς την ΕΕ ήταν αμελητέες το 2015 και το 2016. Το έτος 2017 καταγράφηκε αισθητή αύξηση των εξαγωγών που ανήλθαν σε 654 τόνους, ενώ έκτοτε παρατηρείται περαιτέρω ετήσια αύξησή τους. Οι πληροφορίες που προσκόμισε ο αιτών σχετικά με τους παραγωγούς-εξαγωγείς της Ταϊλάνδης καθώς και οι δημόσια διαθέσιμες πληροφορίες δείχνουν ότι η κατασκευή των εγκαταστάσεων παραγωγής μικρών ρολών στην Ταϊλάνδη άρχισε το 2016 και το 2017, και για μία εταιρεία το 2018. Συνεπώς, οι εργασίες συναρμολόγησης άρχισαν μετά την έναρξη της έρευνας αντιντάμπινγκ.
                  
               
                     (36)
                  
                  
                     Λόγω της άρνησης συνεργασίας των παραγωγών-εξαγωγέων της Ταϊλάνδης, η Επιτροπή βασίστηκε στα αποδεικτικά στοιχεία που προσκόμισε ο αιτών στην αίτηση και στις δημόσια διαθέσιμες πληροφορίες προκειμένου να προσδιορίσει την προέλευση των πρώτων υλών που χρησιμοποιούνται στη συναρμολόγηση των μικρών ρολών στην Ταϊλάνδη. Όλοι οι παραγωγοί της Ταϊλάνδης για τους οποίους είναι γνωστό ότι εξάγουν προϊόντα τους στην Ένωση αποτελούν θυγατρικές εταιρείες παραγωγών αλουμινόχαρτου οικιακής χρήσης της Κίνας που υπόκεινται σε δασμούς αντιντάμπινγκ στις εξαγωγές τους από τη ΛΔΚ. Επιπροσθέτως, τα στοιχεία που προσκόμισε ο αιτών δείχνουν ότι μία από τις ταϊλανδέζικες εταιρείες διατείνεται ότι αγοράζει όλες τις πρώτες ύλες της από τη γειτονική εταιρεία Dingheng New Materials Co. Ltd., η οποία, όπως αποδείχθηκε στην παράλληλη έρευνα για τα ρολά μεγάλου μεγέθους (11) απέφευγε την καταβολή των δασμών αντιντάμπινγκ για τα ρολά μεγάλου μεγέθους από την Κίνα. Η έρευνα δεν έφερε στο φως στοιχεία που να αποδεικνύουν ότι οι πρώτες ύλες που χρησιμοποιούνται από τους παραγωγούς-εξαγωγείς της Ταϊλάνδης δεν έχουν κινεζική προέλευση. Συνεπώς, τα χρησιμοποιούμενα μέρη προέρχονται από τη χώρα που υπόκειται στα μέτρα.
                  
               2.6.   Αξία των μερών και προστιθέμενη αξία
         
         
                     (37)
                  
                  
                     Το άρθρο 13 παράγραφος 2 του βασικού κανονισμού ορίζει ότι, όσον αφορά τις εργασίες συναρμολόγησης, άλλη μία προϋπόθεση για να στοιχειοθετηθεί καταστρατήγηση είναι τα μέρη (κινεζικής προέλευσης στην προκειμένη περίπτωση) να αντιπροσωπεύουν ποσοστό 60 % τουλάχιστον της συνολικής αξίας των μερών του συναρμολογημένου προϊόντος και η προστιθέμενη αξία των μερών που χρησιμοποιούνται κατά τη διάρκεια της διαδικασίας συναρμολόγησης ή συμπλήρωσης να μην υπερβαίνει το 25 % του κόστους κατασκευής. Λόγω της άρνησης συνεργασίας των παραγωγών-εξαγωγέων της Ταϊλάνδης, η Επιτροπή βασίστηκε στα αποδεικτικά στοιχεία που προσκόμισε ο αιτών προκειμένου να διαπιστώσει εάν πληρούνταν τα όρια του 60 % και του 25 %.
                  
               
                     (38)
                  
                  
                     Λαμβανομένου υπόψη του εξοπλισμού που χρησιμοποιούν στα εργοστάσιά τους οι γνωστοί παραγωγοί-εξαγωγείς, όπως φαίνεται στους αντίστοιχους ιστότοπους και από τις πληροφορίες που περιλαμβάνονται στην αίτηση, η διαδικασία παραγωγής στην Ταϊλάνδη μπορεί να συνίσταται το πολύ σε ορισμένες εργασίες τελικής επεξεργασίας όπως η επανατύλιξη, η κοπή σε ρολά ή η ανόπτηση.
                  
               
                     (39)
                  
                  
                     Ο αιτών απέδειξε ότι για την παραγωγή μικρών ρολών είτε από ρολά μεγάλου μεγέθους είτε από φύλλα αλουμινίου, οι εν λόγω πρώτες ύλες αντιπροσωπεύουν σχεδόν το 90 % της συνολικής αξίας των μερών του συναρμολογημένου προϊόντος. Ο αιτών απέδειξε επίσης ότι, για αμφότερες τις πρώτες ύλες, η προστιθέμενη αξία των εν λόγω μερών υπολειπόταν του 18 % και του 24 %, αντίστοιχα.
                  
               
                     (40)
                  
                  
                     Επομένως, η Επιτροπή κατέληξε στο συμπέρασμα ότι πληρούνται τα κριτήρια του άρθρου 13 παράγραφος 2 στοιχείο γ) του βασικού κανονισμού.
                  
               2.7.   Υπονόμευση των επανορθωτικών αποτελεσμάτων του δασμού
         
         
                     (41)
                  
                  
                     Για την εκτίμηση της πιθανής υπονόμευσης των επανορθωτικών αποτελεσμάτων των ισχυόντων μέτρων όσον αφορά τις τιμές και/ή τις ποσότητες, η Επιτροπή χρησιμοποίησε τις τιμές και τις ποσότητες εξαγωγών που αναφέρει η Eurostat. Η Επιτροπή συνέκρινε τη μέση μη ζημιογόνο τιμή, όπως είχε καθοριστεί στην έρευνα του 2019 για την επανεξέταση ενόψει της λήξης ισχύος των μέτρων, με τις μέσες σταθμισμένες τιμές εξαγωγών CIF, δεόντως προσαρμοσμένες ώστε να συμπεριλαμβάνουν τους συμβατικούς τελωνειακούς δασμούς και τις δαπάνες μετά τον εκτελωνισμό· η μεταξύ τους διαφορά αντιπροσωπεύει το επίπεδο πώλησης σε χαμηλότερες τιμές.
                  
               
                     (42)
                  
                  
                     Η σύγκριση των τιμών έδειξε ότι υπήρχε πώληση σε χαμηλότερες τιμές κατά 29 %.
                  
               
                     (43)
                  
                  
                     Επιπροσθέτως, η έρευνα απέδειξε ότι οι ποσότητες που εξήχθησαν και διαπιστώθηκε ότι καταστρατηγούσαν τα ισχύοντα μέτρα είναι σημαντικές, αφού αντιπροσωπεύουν σχεδόν το 14 % του συνολικού όγκου εισαγωγών μικρών ρολών κατά την περίοδο αναφοράς.
                  
               
                     (44)
                  
                  
                     Η Επιτροπή συμπέρανε, ως εκ τούτου, ότι τα ισχύοντα μέτρα υπονομεύονται όσον αφορά τις ποσότητες και τις τιμές από τις εισαγωγές από την Ταϊλάνδη που αποτελούν αντικείμενο της παρούσας έρευνας.
                  
               2.8.   Αποδεικτικά στοιχεία για την άσκηση πρακτικής ντάμπινγκ
         
         
                     (45)
                  
                  
                     Σύμφωνα με το άρθρο 13 παράγραφος 1 του βασικού κανονισμού, η Επιτροπή εξέτασε αν υπήρχαν αποδεικτικά στοιχεία για ντάμπινγκ σε σχέση με την κανονική αξία που είχε καθοριστεί κατά την τελευταία επανεξέταση ενόψει της λήξης ισχύος των μέτρων για το ομοειδές προϊόν.
                  
               
                     (46)
                  
                  
                     Για τον καθορισμό των τιμών εξαγωγής από την Ταϊλάνδη, η Επιτροπή χρησιμοποίησε τη μέση τιμή εξαγωγής των μικρών ρολών κατά την περίοδο αναφοράς, σύμφωνα με τη Eurostat. Για να πραγματοποιηθεί δίκαιη σύγκριση μεταξύ της κανονικής αξίας και της τιμής εξαγωγής, πραγματοποιήθηκαν οι δέουσες προσαρμογές ώστε να ληφθούν υπόψη οι διαφορές που επηρεάζουν τις τιμές και τη συγκρισιμότητα των τιμών, σύμφωνα με το άρθρο 2 παράγραφος 10 του βασικού κανονισμού. Οι μέσες τιμές εξαγωγής που καθορίστηκαν κατ’ αυτόν τον τρόπο ήταν χαμηλότερες από την κανονική αξία που είχε καθοριστεί κατά την τελευταία επανεξέταση ενόψει της λήξης ισχύος των μέτρων, γεγονός που αποδείκνυε την άσκηση πρακτικής ντάμπινγκ.
                  
               3.   ΜΕΤΡΑ
         
         
                     (47)
                  
                  
                     Με βάση τα προαναφερόμενα συμπεράσματα, η Επιτροπή κατέληξε στο συμπέρασμα ότι ο δασμός αντιντάμπινγκ που έχει επιβληθεί στις εισαγωγές μικρών ρολών καταγωγής ΛΔΚ καταστρατηγείται από τις εισαγωγές του υπό έρευνα προϊόντος.
                  
               
                     (48)
                  
                  
                     Συνεπώς, σύμφωνα με το άρθρο 13 παράγραφος 1 του βασικού κανονισμού, τα ισχύοντα μέτρα αντιντάμπινγκ θα πρέπει να επεκταθούν στις εισαγωγές του υπό έρευνα προϊόντος.
                  
               
                     (49)
                  
                  
                     Σύμφωνα με το άρθρο 13 παράγραφος 1 δεύτερο εδάφιο του βασικού κανονισμού, το προς επέκταση μέτρο θα πρέπει να είναι το μέτρο που καθορίζεται στο άρθρο 1 παράγραφος 2 του εκτελεστικού κανονισμού (ΕΕ) 2019/915 της Επιτροπής για «όλες τις άλλες εταιρείες», που είναι οριστικός δασμός αντιντάμπινγκ ύψους 35,6 % ο οποίος επιβάλλεται στην καθαρή τιμή CIF, στο στάδιο «ελεύθερο στα σύνορα της Ένωσης», πριν από την καταβολή τελωνειακού δασμού.
                  
               
                     (50)
                  
                  
                     Σύμφωνα με το άρθρο 13 παράγραφος 3 του βασικού κανονισμού, το οποίο προβλέπει ότι κάθε επέκταση μέτρων πρέπει να εφαρμόζεται στις εισαγωγές που εισέρχονται στην Ένωση βάσει της καταγραφής που επιβάλλει ο κανονισμός έναρξης έρευνας, ο δασμός αντιντάμπινγκ πρέπει να εισπράττεται για τις εν λόγω καταγεγραμμένες εισαγωγές του υπό έρευνα προϊόντος.
                  
               4.   ΚΟΙΝΟΠΟΙΗΣΗ
         
         
                     (51)
                  
                  
                     Στις 24 Ιουνίου 2021, η Επιτροπή κοινοποίησε σε όλα τα ενδιαφερόμενα μέρη τα ουσιώδη πραγματικά περιστατικά και το σκεπτικό βάσει των οποίων συνήχθησαν τα ανωτέρω συμπεράσματα και τους ζήτησε να υποβάλουν παρατηρήσεις. Δεν ελήφθησαν παρατηρήσεις.
                  
               
                     (52)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που έχει συσταθεί βάσει του άρθρου 15 παράγραφος 1 του κανονισμού (ΕΕ) 2016/1036,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            
               1.   Ο οριστικός δασμός αντιντάμπινγκ που επιβλήθηκε με τον εκτελεστικό κανονισμό (ΕΕ) 2019/915 στις εισαγωγές ορισμένων ειδών αλουμινόχαρτου σε ρολά καταγωγής Λαϊκής Δημοκρατίας της Κίνας κατόπιν επανεξέτασης ενόψει της λήξης ισχύος των μέτρων σύμφωνα με το άρθρο 11 παράγραφος 2 του κανονισμού (ΕΕ) 2016/1036 του Ευρωπαϊκού Κοινοβουλίου και του Συμβουλίου επεκτείνεται στις εισαγωγές αλουμινόχαρτου πάχους τουλάχιστον 0,007 mm αλλά μικρότερου από 0,021 mm, χωρίς υπόθεμα, που δεν έχει υποστεί άλλη επεξεργασία πλην της απλής έλασης, έστω και ανάγλυφο, σε ρολά χαμηλού βάρους που δεν υπερβαίνει τα 10 kg, το οποίο αποστέλλεται από την Ταϊλάνδη, είτε δηλώνεται ως καταγωγής Ταϊλάνδης είτε όχι, το οποίο υπάγεται επί του παρόντος στους κωδικούς ΣΟ ex 7607 11 11 και ex 7607 19 10 (κωδικοί TARIC 7607111111 και 7607191011).
            
            
               2.   Ο δασμός που επεκτείνεται σύμφωνα με την παράγραφο 1 του παρόντος άρθρου εισπράττεται για τις εισαγωγές που αποστέλλονται από την Ταϊλάνδη, είτε δηλώνονται ως καταγωγής Ταϊλάνδης είτε όχι, και που καταγράφονται σύμφωνα με το άρθρο 2 του εκτελεστικού κανονισμού (ΕΕ) 2020/2161, το άρθρο 13 παράγραφος 3 και το άρθρο 14 παράγραφος 5 του κανονισμού (ΕΕ) 2016/1036.
            
            
               3.   Το ποσό των δασμών αντιντάμπινγκ που θα πρέπει να εισπραχθεί αναδρομικά είναι αυτό που προκύπτει από την εφαρμογή του δασμού αντιντάμπινγκ 35,6 % που εφαρμόζεται σε «όλες τις άλλες εταιρείες».
            
            
               4.   Εκτός αν ορίζεται διαφορετικά, εφαρμόζονται οι διατάξεις που ισχύουν για τους τελωνειακούς δασμούς.
            
         
         
            Άρθρο 2
            Οι τελωνειακές αρχές καλούνται να διακόψουν την καταγραφή των εισαγωγών που επιβλήθηκε σύμφωνα με το άρθρο 2 του εκτελεστικού κανονισμού (ΕΕ) 2020/2161.
         
         
            Άρθρο 3
            
               1.   Οι αιτήσεις απαλλαγής από τον δασμό που επεκτείνεται βάσει του άρθρου 1 συντάσσονται σε μία από τις επίσημες γλώσσες της Ευρωπαϊκής Ένωσης και πρέπει να υπογράφονται από εξουσιοδοτημένο πρόσωπο που αντιπροσωπεύει τον φορέα ο οποίος ζητά την απαλλαγή. Η αίτηση αποστέλλεται στην ακόλουθη διεύθυνση:
               
                           European Commission
                        
                     
                           Directorate-General for Trade
                        
                     
                           Directorate G Office:
                        
                     
                           CHAR 04/39
                        
                     
                           1049 Bruxelles/Brussel
                        
                     
                           BELGIQUE/BELGIË
                        
                     
            
               2.   Σύμφωνα με το άρθρο 13 παράγραφος 4 του κανονισμού (ΕΕ) 2016/1036, η Επιτροπή, με σχετική απόφασή της, μπορεί να επιτρέψει να απαλλαγούν από τον δασμό που επεκτείνεται δυνάμει του άρθρου 1 του παρόντος κανονισμού οι εισαγωγές από εταιρείες οι οποίες δεν καταστρατηγούν τα μέτρα αντιντάμπινγκ που επιβλήθηκαν με τον εκτελεστικό κανονισμό (ΕΕ) 2019/915.
            
         
         
            Άρθρο 4
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 14 Σεπτεμβρίου 2021.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 176 της 30.6.2016, σ. 21.
         
            (2)  Εκτελεστικός κανονισμός (ΕΕ) αριθ. 217/2013 του Συμβουλίου, της 11ης Μαρτίου 2013, για την επιβολή οριστικού δασμού αντιντάμπινγκ και την οριστική είσπραξη του προσωρινού δασμού που επιβλήθηκε στις εισαγωγές ορισμένων ειδών αλουμινόχαρτου σε ρολά καταγωγής Λαϊκής Δημοκρατίας της Κίνας (ΕΕ L 69 της 13.3.2013, σ. 11).
         
            (3)  Εκτελεστικός κανονισμός (ΕΕ) 2019/915 της Επιτροπής, της 4ης Ιουνίου 2019, για την επιβολή οριστικού δασμού αντιντάμπινγκ στις εισαγωγές ορισμένων ειδών αλουμινόχαρτου σε ρολά καταγωγής Λαϊκής Δημοκρατίας της Κίνας, κατόπιν επανεξέτασης ενόψει της λήξης ισχύος των μέτρων σύμφωνα με το άρθρο 11 παράγραφος 2 του κανονισμού (ΕΕ) 2016/1036 του Ευρωπαϊκού Κοινοβουλίου και του Συμβουλίου (ΕΕ L 146 της 5.6.2019, σ. 63).
         
            (4)  Εκτελεστικός κανονισμός (ΕΕ) 2020/2161 της Επιτροπής, της 18ης Δεκεμβρίου 2020, για την έναρξη έρευνας όσον αφορά την πιθανή καταστρατήγηση των μέτρων αντιντάμπινγκ που επιβλήθηκαν με τον εκτελεστικό κανονισμό (ΕΕ) 2019/915 στις εισαγωγές ορισμένων ειδών αλουμινόχαρτου σε ρολά καταγωγής Λαϊκής Δημοκρατίας της Κίνας μέσω εισαγωγών ορισμένων ειδών αλουμινόχαρτου σε ρολά που αποστέλλονται από την Ταϊλάνδη, είτε δηλώνονται ως καταγωγής Ταϊλάνδης είτε όχι, και για την υπαγωγή των εν λόγω εισαγωγών σε καταγραφή (ΕΕ L 431 της 21.12.2020, σ. 42).
         
            (5)  Εκτελεστικός κανονισμός (ΕΕ) 2020/2162 της Επιτροπής, της 18ης Δεκεμβρίου 2020, για την έναρξη έρευνας όσον αφορά την πιθανή καταστρατήγηση των μέτρων αντιντάμπινγκ που επιβλήθηκαν με τον εκτελεστικό κανονισμό (ΕΕ) 2015/2384 και τον εκτελεστικό κανονισμό (ΕΕ) 2017/271 στις εισαγωγές ορισμένων ειδών αλουμινόχαρτου καταγωγής Λαϊκής Δημοκρατίας της Κίνας μέσω εισαγωγών ορισμένων ειδών αλουμινόχαρτου που αποστέλλονται από την Ταϊλάνδη, είτε δηλώνονται ως καταγωγής Ταϊλάνδης είτε όχι, και για την υπαγωγή των εν λόγω εισαγωγών σε καταγραφή (ΕΕ L 431 της 21.12.2020, σ. 48).
         
            (6)  Τα στοιχεία για τις εισαγωγές που παρουσιάζονται στον παρόντα κανονισμό δεν μπορούν να συγκριθούν αυτά καθαυτά με τα στοιχεία που δημοσιεύθηκαν μετά την αρχική έρευνα ή την έρευνα για την επανεξέταση. Η προηγούμενη έρευνα χρησιμοποίησε στοιχεία που αφορούσαν την ΕΕ28, συμπεριλαμβανομένου του Ηνωμένου Βασιλείου, ενώ η τρέχουσα έρευνα περιλαμβάνει μόνο την ΕΕ27 μετά την αποχώρηση του Ηνωμένου Βασιλείου από την Ένωση το 2020.
         
            (7)  Οι ποσότητες φύλλων αλουμινίου προσαρμόστηκαν, στο μέτρο του δυνατού, προκειμένου να αντιστοιχούν στα φύλλα αλουμινίου που μπορεί πράγματι να χρησιμοποιούνται για την παραγωγή αλουμινόχαρτου οικιακής χρήσης και όχι, π.χ., στον κλάδο των εκτυπώσεων, με βάση τις συγκεκριμένες περιγραφές προϊόντος στον GTA.
         
            (8)  Ο αιτών κατέθεσε στοιχεία σχετικά με υπό εξέλιξη έρευνα της Ευρωπαϊκής Υπηρεσίας Καταπολέμησης της Απάτης (OLAF) σε συντονισμό με τις αρμόδιες αρχές των κρατών μελών. Κατά τον αιτούντα, η εν λόγω έρευνα σχετικά με την αποφυγή καταβολής των δασμών αντιντάμπινγκ κατέληξε στην επιβολή κυρώσεων σε δύο παραγωγούς-εξαγωγείς της Ταϊλάνδης. Για λόγους εμπιστευτικότητας που σχετίζονται με τις υπό εξέλιξη έρευνες της OLAF, αυτή τη στιγμή δεν υπάρχουν άλλες δημοσιοποιημένες πληροφορίες.
         
            (9)  Π.χ., http://en.wohler.com.cn/index.php/News/view/id/6.html.
         
            (10)  Ο αιτών κατέθεσε αντίγραφο της ιστοσελίδας που αναφέρεται στους δασμούς αντιντάμπινγκ στο παράρτημα 5 της αίτησης. Η τρέχουσα μορφή του ιστότοπου, που δεν περιέχει πλέον την αναφορά στην αποφυγή των δασμών αντιντάμπινγκ, διατίθεται στη διεύθυνση: http://en.wohler.com.cn/index.php/News/view/id/6.html (ημερομηνία τελευταίας επίσκεψης: 23 Φεβρουαρίου 2021). Επισημαίνεται ότι η σελίδα της εταιρείας στο LinkedIn περιέχει ακόμη την εξής αναφορά: «Το εργοστάσιο της Ταϊλάνδης δημιουργήθηκε για την παράκαμψη του δασμού αντιντάμπινγκ των ευρωπαϊκών και των ινδικών αγορών». (https://www.linkedin.com/company/qingdao-wohler-household-products-co-ltd/about/, ημερομηνία τελευταίας επίσκεψης: 25 Φεβρουαρίου 2021). Επίσης, άλλος ιστότοπος αναφέρει ότι «για να λυθεί το πρόβλημα του δασμού αντιντάμπινγκ, κατασκευάζουμε άλλο εργοστάσιο στην Ταϊλάνδη»: https://tigerhuang923.en.ec21.com/company_info.html (ημερομηνία τελευταίας επίσκεψης: 25 Μαΐου 2021). Άλλη ταϊλανδέζικη εταιρεία αναφέρει επίσης το γεγονός ότι οι εισαγωγές από την Ταϊλάνδη είναι απαλλαγμένες από δασμούς αντιντάμπινγκ: https://www.top-ranking.com.cn/news/view?id=1792&lang;=en (ημερομηνία τελευταίας επίσκεψης: 25 Φεβρουαρίου 2021).
         
            (11)  ΕΕ L 431 της 21.12.2020, σ. 48.